Den Vest-Sjællandske Avis, 1827-09-08
Den utrættelige Hr. Eynard har den 8de August udstædet en Skrivelse til alle græske Committeer i Europa, angaaende Understøttelserne til dette ulykkelige Folk. Under enhver Omstændighed, siger han, maae alle velgiørende Hierter, som interessere sig for de ulykkelige Christnes Skjebne, lære at kiende de nærværende Hielpe kilders Tilstand og Midlerne til at holde Livet i disse beklagelsesværdige Mennesker. Den ulykkelige Kamp ved Athen har ikke allene kostet Landet meget dyrebart Blod, men ogsaa bevirket, at den største Deel af de oversendte Understøttelser ere medgaaede; men lykkeligviis er den christelige Velgiørenhed ikke bleven træt, talrige ædle Mennesker i Europa have med Gunst modtaget de Opfordringer, som ere gjorte til dem. Jeg aflægger dem min forbindtlige Taksigelse for at Afsendelserne ere blevne fortsatte ved deres Medvirkning. Oberste Heydegger tilskrev mig den 31te Mai, Alle vore Hielpekilder ere udtømmede. Jeg har givet min sidste Talaris ud Commissionen er i Gield, og jeg veed ikke at finde Udveie til at afhielpe de Fornødenheder, hvortil vi trænge; men Dagen efter skrev han mig til: J dette Øieblik ankom fra dem 70000 haarde Piastre. De øvrige 6000 ere accepterede og ville om 14 Dage komme bag efter, havde vi ingen Gield, saa vilde vi aldrig have været saa rige. Jfølge Hr. Eynards Beretning af 1ste Juni udgjorde Fondets Beløb 98,200 Piastre. Derved er man bleven istand til at afsende 6 Skibe fra Ancona med Mais, Meel og andre Næringsmidler, et fra Odessa med Korn, et med Kridt og Kul fra London, et andet sammesteds fra med Munition, Krudt og Kul, og ligeledes et andet med samme Artikler fra Livorno. Hr. Gosse siger: Udsigten til de nye Hielpekilder, som ere aabnede i Europa, have paa nye oplivet vort Mod; har Grækenland derfor været denne Gang i den største Nød, saa har man ikkeheller nogensinde med saamegen Raskhed ydet det Hielp Jeg underretter, skriver Hr. Eynard, Velgiørerne med Fornøielse om, at Commissionen anvender de betroede Fonds for at anskaffe Næringsmidler med den største Sparsommelighed. Neppe formaaer jeg nok at rose dens Jver, Virksomhed, Orden og Fasthed. (Hvor herligt bestaaer ikke det christelige Europa den Prøve, som er blevet sat paa det, hvor hæderfuldt er det ikke for hvert Land, som ikke heri er blevet tilbage; men længe ville Enkernes Taarer flyde, og de Faderløses Klager fornemmes; det vil vare længe, inden Opfordringerne til den christelige Barmhiertighed ville forstumme,) Det er meget trøsteligt for os, mine Herrer, at Aaret 1827 vil ikke udløbe førend der vil blive sat en Grændse for den Kamp, som fylder hele Menneskeslægten med Rædsel. Vær de forsikkret om, mine Herrer, at de tre Magters Beskyttelse vil blive omfattende og faderlig; have Omstændighederne forsinket Hielpen, saa vil den nu blive saa meget mere fuldstændig. De Monarker, som have forenet sig med hinanden, ville eenstemmigen at Grækenland skal gienfødes, og de Mænd, som ere satte i Spidsen for dets Anliggender, ville overbevise Europa om at Forbindelsen mellem de tre store Magter har allene til Formaal, at komme de Undertrykkede til Hielp og forskaffe dem igien deres Fædreland Lykkelige ere de Ministre, som have medvirket til denne skiønne Handling. I. G. Eynard.